Bucureşti, 6 sep /Agerpres/ - Consiliul Naţional de Atestare a Titlurilor, Diplomelor şi Certificatelor Universitare (CNATDCU) se va întruni miercuri pentru a discuta şi vota rapoartele de analiză ale comisiilor de specialitate în cazul lucrărilor de doctorat ale fostului ministru de Interne Petre Tobă şi primarului oraşului Voluntari, Florentin Pandele.



Comisia din cadrul CNATDCU care a analizat lucrarea de doctorat a lui Petre Tobă a decis că acesta nu a plagiat, declara săptămâna trecută, pentru AGERPRES, purtătorul de cuvânt al Ministerului Educaţiei, Mirabela Amarandei.



Universitatea de Apărare "Carol I" propunea, în punctul de vedere trimis CNATDCU, menţinerea titlului de doctor în cazul lui Tobă.



De asemenea, comisia de specialitate a CNATDCU care a verificat teza lui Florentin Pandele a luat o decizie similară, respectiv menţinerea titlului de doctor, anunţa, pentru AGERPRES, purtătorul de cuvânt al Ministerului Educaţiei. AGERPRES/(AS - autor: Roberto Stan, editor: Florin Marin)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.